open-index/open-wikipedia-markdown huggingface dataset:
Wöönläng

De **Wöönläng** oda **Wöönlängan λ** [m] (dt. *Wellenlänge*, engl. *wavelength*) is da Ohstaund zwischn zwoa Punktn, de wos in da gleichn Phasn schwingan.

:
\lambda = \frac {c}{f}


mit:
* λ ... Wöönläng [m] 
* c ... Phasngschwindigkeit [m/s]
* f ... Frequenz [Hz]

## Beim Schoi
Beim Schoi is de Phasngschwindigkeit glei de Schoigschwindigkeit.

Da menschliche Heabereich dastreckt si eppa vo 30 - 0,03&nbsp;m Wöönlängan vo da Schoiwöön.

## Schau aa
* Akustik

## Im Netz
* Berechnung von Wellenlänge und Frequenz bei Schallgeschwindigkeit oder Lichtgeschwindigkeit
* Berechnung der Wellenlänge einer Schallwelle in Luft bei gegebener Frequenz und Temperatur
* Tabelle der Wellen mit zugehöriger Wellenlänge, Energie und Frequenz
* Darstellung des sichtbaren elektromagnetischen Spektrums mit Angabe der Wellenlängen
Edlreis

Ein **Edlreis** (Pl.: *Edlreisa*) is wia **Edlaug** (dt.: *Edelreis und Edelauge*) a Begriff aus da Pflaunznzucht.

A Edlreis is a Stickl vo an Zweigal vo ana hochweatign Pflaunzn. A Edlaug is a Sondafoam davo, des is nua de Knospn.

Edlreis und Edlaug vawendt ma zua Vaedlung vo Plaunzn, in dem ma's auf a aundare Pflaunzn aufpfropft.
Frequenz

De **Frequenz f** is de Aunzoi vo Schwingungen pro Zeiteiheit. De Eiheit vo da Frequenz is Hertz. [f] = 1/s = Hz.

## Beim Schoi
Mia Menschn kennan Frequenzn vo 16&nbsp;Hz bis 20000&nbsp;Hz hean. Ois wos tiafa is, meak' ma ois Easchüttarungan (Infraschoi), ois wos hecha is, meak' ma goa ned (Ultraschoi).

Mia wean olle mitanaund imma öta. Des is amoi so, des kemma ned ändan. Mia wissn aa, dass ma mi'm Oita derrisch wean, des hoaßt, da obare Heabereich sinkt owe auf eppa 5000&nbsp;Hz. Des is owa goa ned so schlimm wia sa si's auheat, wäu de woagnummane Tonhechn an logarithmischn Zsaummanhaung mid da Frequenz hod.

## Schau aa
* Akustik
* Terz- und Oktavband
* Wöönläng

## Im Netz

* Umrechnung von Frequenz in Wellenlänge und zurück bei Schallwellen (Schall in Luft) und Radiowellen (Licht)
* Umrechnung von Frequenz f in Periodendauer T und zurück
* Frequenzen mit Notennamen – Pianotastatur
Schoidruck

Da **Schoidruck** oda **Schoiwechsldruck**, Fuamlzoachn *p* (dt. *Schalldruck* oda *Schallwechseldruck*, engl. *sound pressure*), is in da Tontechnik und in da Akustik de wichtigste Schoifödgressn.

Wegn de Schwingungan, de vo an Schoierrega ausgengan, entstengan Druckschwankungan (Druckwöön). Waun de Druckwöön zan Beispü auf unsa Trommlfö auftreffn, faungt des söwa aa zan Schwingan au.

De Einheit fian Schoidruck is Pascal. [p] = Pa.

Waunst a guads Ghea hosd, kaunsd an Schoidruck vo 2 · 10−5 Pa bei f = 4000&nbsp;Hz grod no hean. Ois wos iwa 2 · 10 Pa is, duad in de Oahn weh.

## Schau aa
* Akustik
* Schoidruckpegl
* A-bewerteta Schoidruckpegl

## Literatua
* Breuer, Hans: *dtv-Atlas Physik, Band 1. Mechanik, Akustik, Thermodynamik, Optik*. dtv-Verlag, Minga 1996, ISBN 3-423-03226-X
* Kuttruff, Heinrich: *Akustik*. Hirzel, Stuttgart 2004, ISBN 3-777-61244-8
* Müller, Gerhard; Möser, Michael: *Taschenbuch der Technischen Akustik*. Springer, 3. überarb. Aufl., Berlin 2003, ISBN 3-540-41242-5
* Veit, Ivar: *Technische Akustik*. Vogel-Verlag, Würzburg 2005, ISBN 3-834-33013-2

## Im Netz
* Grundlagen und Schalltechnische Begriffe – Schalldruck
* Akustische Wellen und Felder, pdf – 1,0 MB
* Schallgrößen, ihre Pegel und der Bezugswert – Umrechnungen, Berechnungen und Formeln
Schoileistungspegl

Da **Schoileistungspegl L<sub>W</Sub>** (dt. *Schallleistungspegel*) is ähnli wia beim Schoidruckpegl da zehnfoche dekadische Logarithmus vom Verhötnis vo da Schoileistung Pak zua Bezugsschoileistung P0. De Eiheit vom Schoileistungspegl is Dezibel. [LW] = dB.

:L_{W} = 10 \lg \left( \frac{P_\text{ak}}{P_0} \right) \, \mathrm{dB}

De Bezugsschoileistung P0 = 10−12 W.

## Schau aa
* Akustik
* Schoienergiepegl
Schoidruckpegl

Da **Schoidruckpegl L<sub>p</Sub>** (dt. *Schalldruckpegel*, engl. *sound pressure*)  is proportionäu vom dekadischn Logarithmus vom Schoidruck p. De Eiheit vom Schoidruckpegl is Dezibel. [Lp] = dB.

Weu mia Menschn de Lautstärkn ned proportionäu zan Schoidruck woanehma, hod ma ihn Schoidruckpegl eigfiaht. Bei diafn Tönan (= niadrige Frequenz) miassn ma an sehr hochn Schoidruck in de Ohrwaschln kriagn, dass ma's iwahaupt hean. Wichtig is, dass aa de Frequenz gleich bleim muass, dass'd de gleiche Lautstärkn heast. 10&nbsp;dB Untaschied mochd de dopplte bzw. hoibe Lautstärkn.

:
L_p = 10\, \log_{10}\left(\frac^2}{p_0}\right)\, \mathrm{dB}
.

mit:
* Lp ... Schoidruckpegl [dB]
* p~ ... Schoidruck [Pa]
* p0 ... Bezugsschoidruck [Pa], p0 = 2 · 10−5&nbsp;Pa

Vaschiedane Schoidruckpegl kennan aa mitanaund addiat wean, owa ned vagessn, dass'd ihn resultierandn Pegl logarithmisch eamittln muasst. Genauso kaunst da aa an Mittlweat ausrechnan.

## Schau aa
* Akustik
* A-bewerteta Schoidruckpegl
* Schoileistungspegl
* Schoienergiepegl
* Lautstärknpegl

## Im Netz
* Umrechnung: Schalldruck in Schalldruckpegel
* Das Ohmsche Gesetz der Akustik – Umrechnung
* Zusammenhang der akustischen Größen – pdf (109 kB)
* Addition von akustischen Schallpegeln
* Wie viel dB Schalldruckpegeländerung ist zweimal (doppelt, halb) oder gar dreimal so laut?
Lautstärknpegl

Da **Lautstärknpegl L<sub>N</Sub>** (dt. *Lautstärkepegel*) is ka physikalische Gress, sondan a gibt au, wia laut dass mia Menschn an Ton empfindn. De Eiheit vom Lautstärknpegl is Phon. [LN] = phon. Im Untaschied zan Schoidruckpegl Lp kummt's ned auf de Frequenz au.

Auf'm Diagramm siachst, wiast auf'n Lautstärknpegl kummst. Ea hängt oh vom Schoidruckpegl und da Frequenz, bei 1000&nbsp;Hz entspricht a genau ihm Schoidruckpegl.

De Kurvn bei 40, 70 und 100 phon entsprechn da A, B und C-Bewertung.

## Schau aa
* Akustik
* Schoidruck
Schoiintensitet

De **Schoiintensitet I** (dt. *Schallintensität*, engl. *sound intensity*) gibt de Schoileistung pro Flächn au. De Eiheit vo da Schoiintensität is W/m².

De Schoiintensitet wiad aa Enagieflussdichtn gnaunt.

: I = \frac {P_{ak}}{A} 

Ma kauns aa ausm Produkt vo da Schoischnöön *v* und ihm Schoidruck *p* berechnan. 
: I = p \cdot v 

## Schau aa
* Akustik
* Schoidruck
* Schoileistung
* Schoienergie

## Im Netz
*Umrechnung: Schallintensität in Schallintensitätspegel
*Schallgrößen, ihre Pegel und der Bezugswert - Umrechnungen, Berechnungen und Formeln
*Das ohmsche Gesetz der Akustik - Schallintensitätsberechnung
*Zusammenhang der akustischen Größen (PDF-Datei; 109 kB)
Equivalenta Dauaschoipegl

Da **Equivalente Dauaschoipegl L<sub>A,eq</Sub>** [dB] (dt. *Äquivalenter Dauerschallpegel*) bschreibt Schoi mit an schwaunkendn Pegl, wia zan Beispü Strossnvakeahslärm. Des is da A-bewertete Schoidruckpegl, dea wos bei ana dauandn Einwiakung dem Pegl vo an ungleichmäßign Schoi energetisch gleich is.

:L_{A,eq} = 10 \cdot \lg (\sum \frac {t_i}{T} \cdot 10 ^ {\frac {L_{A,i}}{10}})

mit:
* LA,eq ... Equivalenta Dauaschoipegl [dB]
* LA,i ... A-bewerteter Schalldruckpegel fian Zeitohschnitt ti [dB]
* T ... Beobachtungszeitraum = Σti [h]
* ti ... Zeitdaua vom Obschnitt i [h]

Da Equivalente Dauaschoipegl is da Ausgangsweat, mit dem de Belostung vo da Bevökarung duach Umgebungslärm bschriam wiad. 28% vo unsare Leitln haum se 1998 aum Dog oda in da Nochd duach Lärm gsteat gfüht, v. a. duachn Strossnvakeah, owa a duach Bauhnvakeah, Fluagvakeah, Betriebe und Baustön.

## Schau aa
* Akustik
Grundgeraischpegl

Da **Grundgeraischpegl L<sub>A,Gg</Sub>** [dB] (dt. *Grundgeräuschpegel*) is da kloanste A-bewertete Schoidruckpegl, dea wos aun an Uat während ana bstimmtn Zeit gmessn wuan is. Ea entsteht duach entfeante Geraisch und du kaunst eahm nua daun messn, waunst olle relevauntn Schoiquöön in da Nächn ohstööst. Waun nua da Grundgeraischpegl eiwiakt, wiad Ruah empfundn.

## Schau aa
* Akustik
* Basispegl
Basispegl

Da **Basispegl L<sub>A,95</Sub>** [dB] (dt. *Basispegel*) is dea während 95&nbsp;% vo da Messzeit vo ana Schoiimmisiaunsmessung iwaschrittane A-bewertete Schoidruckpegl. Ea wiad mit ana Haifigkeitsvatäulung bstimmt und kau ois Grundgraischpegl eigsetzt wean.

## Schau aa
* Akustik
Aunlogngeraischpegl

Da **Aunlogngeraischpegl L<sub>AFmax,nT</Sub>** [dB] (dt. *Anlagengeräuschpegel*) is koa gmittelta, sundan da maximole, schnöö gemessane (*<u>f</u>ast*) A-bewertete Schoidruckpegl umgrechnat auf a noamiate Nochhoizeit von 0,5&nbsp;s, dea wos auftritt, waun de Aunlog vawendt wiad. Fuigende haustechnische Aunlogn san fian Schoischutz zan messn: Lifte, Sanitärinstallatiaunen, Ventilatoan vo Lüftungsaulogn und Rückkühlan, Garagentore, Hoazungsaunlogn, Pumpn und ähnlichs.

Laut ÖNORM EN ISO 16032 (2004) muass de Messung iwa vaschiedane Betriebszyklen gehn, de zwingend während da Messung ohwerennan miassn, z. B. bei an Lift: Tiarn öffnan und vuabeifoahn, beim Haisl: Spüüvuagaung und Wiedabefüün. Gmessn wiad sowui im diffusn Schoifööd mittn im Raum wia aa in den Eckn.

Gemäß ÖNORM B 8115-2 (2006) deaf da hechste zualässige Aunlogngereischpegl de fuigendn Weate ned iwaschreitn: 
* Gleichbleibende, intamittierende Geraische (Hoazung, Pumpn) oda Geraische vo gleichfeamigen Auntriebs- oda Bewegungsphasn (Aufzüge, Garagentore):  LAFmax,nT ≤ 25&nbsp;dB
*Kuazzeitigs, schwankends Geraisch (Heislspülung) und Aun- und Ohfoartsgeraische (von Aufzüen, Garagntoan): LAFmax,nT ≤ 30&nbsp;dB
Waun eahehta Schoischutz valaungt is, miassn de obm augebanan Weate um 5&nbsp;dB untaschrittn wean.

## Schau aa
* Akustik
Schoileistung

Bei Schoiquöön wird eahnare ohgebane **Schoileistung P<sub>ak</sub>** auge'm. Die Schoileistung is es Produkt vom Schoidruck, da Schoischnöön und vo da duachstroidn Flächn, kau a ois Produkt vo da Schoiintensität und da Flächn auge'm wean. De Einheit von da Schoileistung is Watt. [Pak] = W.

:P_{ak} = p \cdot v \cdot A = I \cdot A 

## Schau aa
* Akustik
* Schoileistungspegl
* Schoienergie

## Im Netz
* Zusammenhang der akustischen Größen bei ebenen fortschreitenden Schallwellen (PDF; 109 kB)
* Schallleistung von Musikinstrumenten (PDF; 58 kB)
* Schallgrößen, ihre Pegel und der Bezugswert – Umrechnungen, Berechnungen und Formeln
* Schallleistung und Schalldruck – Ursache und Wirkung (PDF; 112&nbsp;kB)
A-bewerteta Schoidruckpegl

Ums Frequenzverhalten vom Gher nochzbüdn, hod ma **bewertete [[Schalldruckpegel|Schoidruckpegl]]** eigfiaht. Diafe Töne unta 100&nbsp;Hz hea ma weniga laut, mittlare Töne am laudastn und gaunz hoche Töne iwa 5000&nbsp;Hz wieda weniga laut. So kriagt ma an Korrekturweat ausse, dea wos vom Schoidruckpegl ohzogn bzw. dazuazööt wiad. De Einheit vo an beweatetn Schoidruckpegl is dahea Dezibel. [LpA,B,C,D] = dB.

De Kuavn mit da gleichn Lautstärkn san stoak vaoafocht wuan, auf de A-Bewertung (LN ≈ 40 phon), B-Bewertung (LN ≈ 70 phon), C-Bewertung (LN ≈ 100 phon) und D-Bewertung (bei gaunz hochn Schoidrückn). In da Praxis vawendt ma nua de A-Bewertung. De aundan Kurvn spüün nua a undag'uadnate Ruin, zan Beispü im Fluagzeigbau.

De A-Bewertung bewertet analog zan menschlichn Ghea de diafn und aa a bissl de gaunz hochn Frequenzn gringa. Da A-bewertete Schoidruckpegl wiad aa iblichaweis bei da Aungab vo da Lautstärkn vo an Geraisch vawendt, z. B. Gehgeraisch 20 - 30&nbsp;dB, normäus Redn 60 - 70&nbsp;dB, Diskomusi 90 - 100&nbsp;dB, des fiaht scho zu bleibanden Schädn im Oawaschl.

: L_{pA} = \sum L_i + \Delta L_{A,i} ''

mit:
* LpA (schlampad aa nua LA gschriam) ... A-bewerteta Schoidruckpegl [dB]
* Li ... Schoidruckpegl im i-ten Terz- und Oktavbandl [dB]
* ΔLA,i ... Korrekturweat fia's i-te Terz- und Oktavbandl [dB] (des is es G im Diagraum)

Da Nochtäu vum A-bewertetn Schoidruckpegl bei da Aungob vo da Lautstärkn is, dass a si ned vadoppelt bei da Vadopplung vo da Lautstärkn, sondan um ca. 10&nbsp;dB hecha wiad. Außadem wird unsa Lautstärknempfindn iwan gaunzn Dynamikbereich vom Ghear ned ohbüdt.

## Schau aa
* Akustik
Scheibdrucha

A **Scheibdrucha** oda **Scheibdruchn**, aa **Radldrog** (dt.: **Schubkarre**, engl.: *wheelbarrow*), is in da Regl a Wagl mid oan Radl und zwoa Griff on da gengiwaliengdn Seitn, mid dena s vo oana Peason gfiahd wead. Es gibd owa aa Scheibdrucha mid meah wia oa Radl und heit aa sejchane mid Elektromotoa.

Scheibdrucha san zan easchdn Moi fias antike Griachaland nochgwiesn (uma 400 v.&nbsp;Kr. in ana Inventualistn).

## Synonyme

Scheibdrucha/Scheibdruchn, Radldrucha(n), Radldrog (*Radtrage*), Radlboog (*Radlbock*), Roban/Rowan/Robern (*Rawern*, vo *Radbern* = Radtrage), Tragatsch (behmisch), Gößnitza oda so ähnli (hianzisch). In Südkarntn (Rosntol, Jauntol) sogt ma dazua a *Kariola*, vum Walischen *carriola*. 

## Literatua

* M. J. T. Lewis: *The Origins of the Wheelbarrow.* In: *Technology and Culture.* Bd. 35, Nr. 3. (Juli 1994), S. 453–475.
* Andrea L. Matthies: *The Medieval Wheelbarrow.* In: *Technology and Culture.* Bd. 32, Nr. 2, Teil 1. (Aprui 1991), S. 356–364.

## Im Netz

## Beleg
Spekuliaeisn

A **Spekuliaeisn**, aa **Brüün** oda **Augnglasl** (dt. *Brille*, sinngemäß *Spekuliereisen*; engl. *glasses*) is a Gstö, des wosd vua de Aung drogn muassd, waunst schlecht siechst. Maunche Leitln kennan in da Fean ned so guad sehn, aundare tan si beim Lesn schwaa. Des haßt, es gibt Weitsichtige und Kuazsichtige, und aa de entsprechandn Augnglasl dazua. De Oan brauchn konvexe Glasl (konvex is wia da Bugl vo da Hex), de Aundan konkave (konkav is wia da Beidl vom Schaf). De Stärkn vo ana Brüün wiad in Dioptrien auge'm. [D] = 1/m = dpt. Des is da Keahweat von da Linsn-Brennweidn (in Meda). Hod ana zan Beispü -1&nbsp;dpt, hod a konkave Linsn mit oana Brennweidn vo oan Meda.

## Schau aa
* Brüün
Schienaneasotzvakeah

**Schienaneasotzvakeah** oda deitsch: **Schienenersatzverkehr** (engl.: *rail replacement bus service*) is, waun stott ihn Zug a Bus foahd.

## Vuatäu

* De Vabindung wiad aufrecht ghoidn.

## Nochtäu

* Oft wiad ned kloa aufn Schienaneasotzvakeah higwiesn
* De Bauhn hod maunchmoi Vaspätung, da Bus fost imma
* Da Bus is laungsauma ois wia de Bauhn.
* Da Bus hoid bei de kloanan Statiaunan ned direkt aum Bauhnhof, so muasstd no an Fuaßweg in Kauf nehma
* Da Bus foahd oft ned de direkte Streckn, sondan an Umweg
* Weu so a Bus deitli kloana is wiara Zug, host aa a deitli weniga freie Sitzplätz

## Im Netz
Schoienergie

De **Schoienergie W** (dt. *Schallenergie*) is de kinetische und potenziölle Energie, de wos in an Schoiföd enthoidn is. Se wiad in Joule auge'm. [W] = J. Genauso wia bei da Schoileistung, wo ma ihn Schoilelistungspegl augibt, wiad aa bei da Schoienergie meist da logarithmisch berechnate Schoienergiepegl auge'm.

## Schau aa
* Akustik
* Schoidruckpegl
* Schoiintensitet

## Im Netz
*Schallgrößen, ihre Pegel und der Bezugswert - Umrechnungen, Berechnungen und Formeln
5 Freunde

**5 Freunde** is a Kindabuachserie vo da englischen Autorin Enid Blyton. Es gäd um de 5 Freind Julian, Dick, George, Ann und Timmy der Hund (in da eideitschdn Version: Julius, Richard, Georg, Anne und der Hund Tim) de in de Sommerferien imma aufregende Abenteier erlem.

## De Biacha
# Fünf Freunde erforschen die Schatzinsel
# Fünf Freunde auf neuen Abenteuern
# Fünf Freunde auf geheimnisvollen Spuren
# Fünf Freunde auf Schmugglerjagd
# Fünf Freunde beim Wanderzirkus
# Fünf Freunde auf der Felseninsel
# Fünf Freunde im Zeltlager
# Fünf Freunde geraten in Schwierigkeiten
# Fünf Freunde helfen ihrem Kameraden
# Fünf Freunde auf großer Fahrt
# Fünf Freunde und die wilde Jo
# Fünf Freunde verfolgen die Strandräuber
# Fünf Freunde im Nebel
# Fünf Freunde jagen die Entführer
# Fünf Freunde wittern ein Geheimnis
# Fünf Freunde als Retter in der Not
# Fünf Freunde im alten Turm
# Fünf Freunde und das Burgverlies
# Fünf Freunde auf dem Leuchtturm
# Fünf Freunde machen eine Entdeckung
# Fünf Freunde und der Zauberer Wu
Es gibd no mera fünf Freinde Biacha, de san aba vo andre Autorn gschriem worn.

## De Figurn
**Julian** (Julius) is da oidesde vo de fünfe und da Bruada vo Ann und Dick. Er is sehr verantwortungsbewusst und so 13-16 Joa oid (in de Enid Blyton Biacha)

**Dick** (Richard) is da jingare Bruada vom Julian, er ko se ois merkn wos ea oamoi glesn hod und er isst gern vui.

**George** hoaßd eigendlich Georgina wui aba unbedingt a Bua sei und schaugd a so aus. Sie is rechd stur, hod a eigene Insel de Foisninsl und an Hund Timmy. Gorge is de Kusine vo Julian, Dick und Ann.

**Ann** (Anne)  is de jüngste und Schwesda vo Julian und Dick. Sie is rechd schnoi vaängstigt und a richdigs Madl im Vagleich zua George.

**Timmy** (Tim) is da Hund vo da George und huifd eana öfda aus da Patsche.

Onkel Quentin is da Vadda vo da George, dea oanzige dea sie Georgina nennd. Ea is a Wissenschafdla, werd sehr schnoi jähzornig und mogs gern ruhig im Haus.

Tante Fanny is de Muadda vo da George, tsamm mid iam Mo und in de Ferien mid da George wohna sie im Foisnhaus. Sie kümmad se ums Haus, de Kinda und an Gardn.

## De Fuim
Es gibd 4 fünf Freunde Fuim.

Da erste erzoid de Handlung vo 5 Freunde auf der Felseninsel und is 2011 erschina.

Da zwoade *5 Freunde2* is 2012 erschina, do machn de an Champingurlaub ohne Oidan.

Da *5 Freunde3* is 2013 erschina, do gäds um a Abenteuer im Dschungel.

Da wahrscheinlich letzde *5 Freunde4* is 2014 ins Kino kema, in dem erlem de a Abenteuer in Nordafrika unda andam in da Wüste.
Binny und der Geist (Fernsehsärie)

**Binny und der Geist** is a deutsche Produktion für Disney Channel. Bishea gibds 13 Foign in oana Staffe. De deitsche Erstausstrohlung war am 23. März 2013 in Disney Channel.

## Handlung
De 13-jährige Binny zieagd mid ihre Oidan noch Berlin. Aba boi schdoid sie fesd das in dea Villa wos ned stimmd und sigd plötzlich an über hundad Joa oidn Geisd dea Melchior hoasd. Sie ko ean wega oana Daschnua seng. Sie wui den Geisd aba wieda loswern wei ea ned in ihr Lem bassd und den loszum wern wui sie aufklärn warum ea a Geisd is.

## Im Netz
* http://www.fernsehserien.de/binny-und-der-geist
Schoienergiepegl

Da **Schoienergiepegl L<sub>W</sub>** (dt. *Schallenergiepegel*) is wia da Schoileistungspegl da zehnfoche dekadische Logarithmus vom Vahötnis vo da Schoienergie W zua Bezugsschoienergie W0. De Eiheit vom Schoienergiepegl is Dezibel. [LW] = dB.

:L_W = 10 \lg \left(\frac{W}{W_0}\right)\, \mathrm{dB}

mit da Bezugsschoienergie *W*0 = 10−12&nbsp;J.

## Schau aa
* Akustik
* Schoidruckpegl

## Im Netz
* Schallgrößen, ihre Pegel und der Bezugswert - Umrechnungen, Berechnungen und Formeln
Schoiabsorptionsgrad

Da **Schoiabsorptionsgrad α<sub>s</sub>** (dt.: *Schallabsorptionsgrad*) oda Schluckgrad gibt ihn Auntäu vo da Schoienergie au, dea wos vo ana absorbiarendn Flächn im diffusn Schoiföd ned reflektiad wiad. Je härta de Obaflächn vo an Stoff is, desto gressa da Prozentauntäu vo da reflektiarendn Energie, de wos ihn Schoienergiepegl im Raum erheht. Da Schoiabsorptionsgrad is a Zoi zwischn null und oans, αs = 0 hoaßt koane Absorption, αs = 1 hoaßt vuiständige Absorption.

Ihn Mittlan Schoiabsorptionsgrad αm kaunst da mit da fuigendn Fuaml ausrechna:

:\alpha_m = \frac {A}{\sum S_i} = \frac{0,163 \cdot V}{T \cdot \sum S_i}

Berechnung ohne Berücksichtigung vo da Eirichtung:

:\alpha_{m,B} = \frac {\sum S_i \cdot \alpha_{s,i}}{\sum S_i}

mit:

* αm ... Mittlara Schoiabsorptionsgrad
* A ... Equivalente Schoiabsorptionsflächn vom Raum [m²]
* Si ... Täuflächn vo da Raumbegrenzungsfläch [m²]
* V ... Voluman vom Raum [m³]
* T ... Nochhoizeid [s]
* αm,B ... Mittlara Schoiabsorptionsgrad vo de Raumbegrenzungsflächn
* αs,i ... Schoiabsorptionsgrad vo oana Raumbegrenzungsfläch

Um a ausreichnde Schoiabsorption zan dalaunga, deaf da mittlare Schoiabsorptionsgrad bei ana Oktavbaund-Mittnfrequenz vo 1000&nbsp;Hz de fuigendn Weate ned untaschreitn:

* eigrichtete Raime: αm ≥ 0,30
* Raime mit geringa Eirichtung (Gäng, Turnsäle,..): αm ≥ 0,25
* Berechnung ohne Eirichtung:  αm,B ≥ 0,25

## Schau aa

* Akustik
* Schoidruckpeglmindarung
Schraubn (Begriffsklearung)

**Schraubn** moant:
* Schraubn, a Vabindungselement
* Schraubn (Figua), a Draaha im Spoat (um de Lengsaxn vom Keapa)
* in da Mathematik a Kuavn, de wo si mid konstanta Steigung um an Zylinda umadum draad (Helix)
* a Feadaolog (Schneck), schaug Archimedische Schraubn
* im Maschinabau a Bautei, des wo a Rotation in a lineare Bewegung umwandlt, schaug Gewindespindl
* a Otriebselemenb ba Schiffn und Flugzeign, schaug Propella
* a mathematisches Objekt aus da klassischn Mechanik, schaug Schraubntheorie
* a Ibaschlogselement ba Ochtabohna
Schraubn

Da **Schraubn**, **Schraum**, oda **Schraufn**, in gloa aa **Schraiwal** (dt.: die **Schraube**, engl.: *screw*), is a Stift oda Boizn, dea wo aussn a Gwind hod. Es wead ois Vabindungselement gnuzt und hod en Voatei, dass'd de Vabindung wieda afmocha konst, ohne dassd wos ruinian duasd.

Schraubn san voa oim aus Metoi, es gibt oba aa sejchane aus Hoiz oda Kunststoff.

Ma untascheidt:

* SL-Vabindungan (Scher-Lochleibungsvabindung)
* SLP-Vabindungan (Scher-Lochleibungs-Passvabindung)
* SLV-Vabindungan (Scher-Lochleibungsvabindung, planmäßig vuagspaunt)
* SLVP-Vabindungan (Scher-Lochleibungs-Passvabindung, planmäßig vuagspaunt)
* GV-Vabindungan (gleitfeste, planmäßig vuagspaunte Vabindung) 
* GVP-Vabindungan (gleitfeste, planmäßig vuagspaunte Passvabindung)
* Z-Vabindungan (zugfeste Vabindung)
* ZV-Vabindungan (zugfeste Vabindung mit planmäßiga Vuaspaunung)

 
Charakteristische Werte fia Schraufn: Fließgrenze fyk / 0,9 = Zugfestigkeit fub
* Festigkeitsklassn: 5.8: fyb = 400&nbsp;N/mm², fub = 500&nbsp;N/mm²
* Festigkeitsklassn: 6.8: fyb = 480&nbsp;N/mm², fub = 600&nbsp;N/mm²
* Festigkeitsklassn: 8.8: fyb = 640&nbsp;N/mm², fub = 800&nbsp;N/mm²

## Aundare Bedeitung

* In Wean sogt ma „mia hom a Schraufn kriagt“, waunn ma in an Fuassboimetsch hoch valuan hod.
* Duatn sogt ma aa „si schraufn“, waunn ma si von aan Oaweit druggt.
* Und a „Schräufal“ is a Uahringl fia Maunna.

## Literatua
* Gustav Niemann, Hans Winter, Bernd-Robert Höhn: Maschinenelemente – Band 1: Konstruktion und Berechnung von Verbindungen, Lagern, Wellen. 4.&nbsp;Auflage. Springer, München 2005, ISBN 978-3-540-25125-5.
* 2007, ISBN 978-3-446-40897-5.
* 2000, ISBN 3-528-84028-5.
* Jörg Feldhusen: DUBBEL, Taschenbuch für den Maschinenbau. 23.&nbsp;Auflage. Springer, Berlin / Heidelberg 2011, ISBN 978-3-642-17306-6, S.&nbsp;G34 ff.

## Im Netz
* Schraubenfibel – Technisches Nachschlagewerk rund um Verbindungselemente
* Fachlich fundierte 3D Animation zur Darstellung der Vorgänge innerhalb einer Schraubverbindung
* Schraubennormen – Schrauben und deren Zeichnungen
* Daten zu Normen, Werkstoffen, Festigkeiten
* Animationen zur Funktionsweise von gewindeformenden Schrauben und Schraubkurven
* Abbildungen verschiedener Vertiefungen auf Schraubenköpfen zum Kontakt mit einem Schraubendreher (englisch)
* Geschichte der Schraube
* Schraubenherstellung Video auf Youtube

## Beleg
Kommunikation

**Kommunikation** (lat. **, ‚Middeilung‘; engl. *communication*) is da Ausdausch bzw. de Ibadrogung vo Informationa.

Kommunikation gibts zwischn Menschn, Viachan, Maschiina und Systema. Menschn kina midananda redn, si schreibn oda iba Zoachn (Buidln, Gestn usw.) midananda kommunizian. Viacha kina si iba Zoachn vastendign. Maschina iba Signole.

## Im Netz
* Museum für Kommunikation Niamberg
* Museum für Kommunikation Frankfurt
* Museum für Kommunikation Berlin
* Museum für Kommunikation Bern
* Kommunikationspsychologie (ZPID)
Equivalente Schoiabsorptionsflächn

De **Equivalente Schoiabsorptionsflächn A** [m²] (dt.: *Äquivalente Schallabsorptionsfläche*) is des Produkt vo ana Flächn Si mit iahm Schoiabsorptionsgrad αs. De Summan vo oin an Raum begrenzendn Flächn muitipliziat mit eahnan Schoiabsorptionsgrodn is de Equivalente Schoiabsorptionsflächn vo dem Raum.

:A = \sum_{i=1}^n \alpha_{s,i} \cdot S_i + A_E + A_L + A_P

mit:

* A ... Equivalente Schoiabsorptionsflächn [m²]
* αs,i ... Schoiabsorptionsgrad vo da Flächn i
* Si ... Geometrische Flächn [m²]
* AE ... Equivalente Schoiabsorptionsflächn vo da Eirichtung [m²]
* AL ... Equivalente Schoiabsorptionsflächn vo da Luft [m²]
* AP ... Equivalente Schoiabsorptionsflächn vo de Personan [m²]

## Schau aa

* Akustik
* Schoidruckpeglmindarung
Buach

A **Buach**, **Biachl** oda  **Böijchl** (dt.: **Buch**, engl.: *book*) is a Sommlung vo drucktn, bschriemna, ogmoide Bladdln aus Bobia oda ondan Weakstoffn, mid ana Bindung und moast mid an Buacheihbond (Umschlog). Laut Unesco-Definition is a Buach a nedperiodische Publikation mid an Umfong vo mindastns 49 Seitn.

An elektronisch gspeichadn Buachtext nennt ma *[[E-Buach]]* (englisch: *e-book*). A Buach im Audioformat is a *Heabuach*.

## Literatua

; Lexika
* 2008, ISBN 978-3-258-07370-5.
* 2006, ISBN 3-465-03495-3.
* 2003, ISBN 3-15-010520-X.
; Buchgeschichte
* 2006, ISBN 3-928127-95-0.
* 25.&nbsp;August 1995.
* 2007, ISBN 978-3-89993-805-0.
; Zuakunft vom Buach
* Detlef Bluhm (Hrsg.): *Bücherdämmerung - Über die Zukunft der Buchkultur*, Lambert Schneider bei WBG/ Wissenschaftliche Buchgesellschaft, Darmstadt 2014, ISBN 978-3-650-40003-1.
* Umberto Eco, Jean-Claude Carrière: Die große Zukunft des Buches &nbsp;–&nbsp; Gespräche mit Jean-Philippe de Tonnac. 1.&nbsp;Auflage. Carl Hanser, München 2010, (übersetzt von Barbara Kleiner), ISBN 978-3-446-23577-9.
* 21.&nbsp;Juni 2007, ISSN&nbsp;1613-0138.
* Mike Sandbothe: Hypertextualität im World Wide Web · Eine medienphilosophische Analyse. In: Telepolis. 20.&nbsp;März 1996 (vgl. Hypertext, World Wide Web und Medienphilosophie).
* 2000 (Originaltitel: The business of books, übersetzt von Gerd Burger), ISBN 3-8031-2387-9.
* Jan-Felix Schrape: *Der Wandel des Buchhandels durch Digitalisierung und Internet*. Discussion Paper Universität Stuttgart 2011. (PDF; 3,18 MB)
* Michael Hagner: *Zur Sache des Buches*. Wallstein, Göttingen 2015. ISBN 3835315471.

; Buachaschliassung, Buachnutzung
* Mortimer Adler, Charles Van Doren: Wie man ein Buch liest. 3.&nbsp;Auflage. Zweitausendeins, Frankfurt am Main 2008, ISBN 3-86150-784-6.
* 18.&nbsp;Dezember 2005 (Eine Studie zur Buchnutzung).

; Sunstigs
* William Blades: *Bücherfeinde - Über Feuer und Wasser, Gas und Hitze, Staub und Vernachlässigung, Ignoranz und Engstirnigkeit*. Hektor Haarkötter (Hg., Übersetzung, Einleitg.), WBG (Wissenschaftliche Buchgesellschaft), Darmstadt 2012, ISBN 978-3-534-24928-2; und Primus Verlag 2012, ISBN 978-3-86312-323-9
* Ernst Fischer: ''Buchmarkt'', in: Europäische Geschichte Online, hrsg. vom Institut für Europäische Geschichte (Mainz), 2010 Zugriff am: 14. Juni 2012.
* Karl Markus Michel u.&nbsp;a. (Hrsg.): *Kursbuch* Heft 133: *Das Buch.* Rowohlt Verlag, 1998. Ein „Rundschlag“, bei dem sich diverse Autoren zahlreichen Aspekten widmen.
* 2007, ISBN 978-3-447-05622-9.

## Im Netz
* Linksammlung zur Buchgeschichte – Universität München
* Chronologie zur Buch- und Bibliotheksgeschichte – Bayerische Beamtenfachhochschule

## Beleg
Nochhoizeit

De **Nochhoizeit T** (dt. *Nachhallzeit*, engl. *reverberation time*) is de Zeid, de nochm Ohschoitn von ana Schoiquöön vageht, bis da Schoidruckpegl im Raum um 60&nbsp;dB owegaungan is. De Eiheit vo da Nochhoizeit is Sekunde. [T] = s.

Du kaunst das da mit da Sabine'schen Nochhoizeitfuaml ausrechna:

:T = 0,163 \cdot \frac VA

mit:
* T ... Nochhoizeit [s]
* V ... Volumen vom Raum [m³]
* A ... Equivalente Schoiabsorptionsflächn [m²]

Umgekehrt kaunst da so de Equivalente Schoiabsorptionsflächn und nochhea in mittlan Schoiabsorptionsgrod ausrechna, waun de Nochhoizeit bekaunt is. Des mochd ma bei Noamprüfungan im Hoiraum.

:A_{ohne} = \frac {0,163 \cdot V}{T_{ohne}}

:A_{mit} = \frac {0,163 \cdot V}{T_{mit}}

:\alpha_{s} = \frac {A_{mit} - A_{ohne}}{S}

mit:
* Aohne ... Equivalente Schoiabsorptionsflächn bei da Messung im laarn Hoiraum [m²]
* Amit ... Equivalente Schoiabsorptionsflächn bei da Messung mit'm Prüfgegenstaund [m²]
* Tohne ... Nochhoizeit bei da Messung im laarn Hoiraum [s]
* Tmit ... Nochhoizeit bei da Messung mim Prüfgegnstaund [s]
* V ... Voluman vom Raum [m³]
* αs...Schoiabsorptionsgrod
* S ... Flächn vom Prüfgegnstaund [m²]

De **Optimale Nochhoizeit T<sub>opt</sub>** is ohhängig vom Volumen und ihm Vawendungszweck vom Raum. Zu launge Nochhoizeitn fian dazua, dassd mi nimma deitlich vastehst, waun i wos sog, oda dass de Musi ned aungenehm klingt, wäu si de Schoiwöön iwalagern. Waun de Nochhoizeit zu gring is, heast mi vü z'leis.

Optimale Nochhoizeiten gemäß ÖNORM B 8115-3:
* Kommunikatiaun: Topt = 0,32 · logV - 0,17
* Sproch: Topt = 0,37 · logV - 0,14
* Musiauffiahrung: Topt = 0,45 · logV + 0,07
* Musiproberaime: Topt = 0,47 · logV - 0,37

Frequenzohhängige Ohweichunga vo da optimoin Nochhoizeit kennan mit an Diagraum eamittlt und entsprechend korrigiat wean.

## Schau aa
* Akustik
* Schoidruckpeglmindarung

## Im Netz
*Berechnung der Nachhallzeit RT 60 nach Sabine
*Drei Nachhallkurven - aber nur ein Frequenzgang (PDF-Datei; 109 kB)
*Das vernachlässigte Bass-Fundament - Ist eine längere Nachhallzeit unterhalb von 200 Hz nützlich? (PDF; 5,1&nbsp;MB)
*Downloadmöglichkeit einer Berechnungssoftware zur Nachhallzeit
Mauabaunk

De **Mauabaunk** (dt. *Fußpfette*) is a Bautäu, des wos auf da Dremplmaua, da obastn Deckn oda quer iwa de Bundtram liagt. Drum kauns a kloana dimensioniert wean ois wia de aundan Pfettn. Omad auf liagn de Spoan.

## Schau aa
* Dach
Schoidruckpeglmindarung

A **Schoidruckpeglmindarung ΔL** [dB] (dt. *Schalldruckpegelminderung*) kriagst duach a Eahähung vo da Equivalenten Schoiabsorptionsflächn. Des is a Vakiazung vo da Nochhoizeit.

Da Schoidruckpegl in an Raum wiad durch ihn Direktschoi und ihn reflektiarendn Schoi bstimmt. Aundas ois wia im Frein kriagst in an Raum a holligs, diffuses Schoifööd. Um ihn Pegl zan senkn, muasst de Absorption eahähn.

: \Delta L = 10 \cdot \lg \frac {A_2}{A_1} = 10 \cdot \lg \frac {T_1}{T_2} 

mit:
* A1 ... Equivalente Schoiabsorptionsflächn vua da Eahähung [m²]
* A2 ... Equivalente Schoiabsorptionsflächn nochhea [m²]
* T1 ... Nochhoizeit vua da Vakiazung [s]
* T2 ... Nochhoizeit nochhea [s]

A gressare Apsorbtion kriagt ma duach Resonaunzohsuaba, Lochohsuaba und poröse Ohsuaba vua de Wänd. Resonaunzohsuaba kennan Gipskoataunplottn sei, de elastisch ohghängt san und durchs Schwingan de Energie obsorbiern (fiar Frequenzn unta 250&nbsp;Hz). Zuasätzliche Schlitz oda Lecha in da Waund oda Deckn obsorbiern ihn Schoi mit mittlan Frequenzn (250 – 1000&nbsp;Hz). Poröse Obaflächn obsorbiern Schoi mit ana Frequenz gressa ois wia 1000&nbsp;Hz.

## Schau aa
* Akustik
* Schoiabsorptionsgrad
Photocase

**Photocase** is a Photoportai im Netz und a Buidagentur fia lizenzfreie Buidln (*Stockfotos*). Photocase is anno 2001 grindt worn.

Im Juni 2014 worn iba 478.000 Nutza ogmejdt. De Netzseitn hod uma 169.000 Bsuache (*visits*) pro Monat.

De Midgliedschoft ba Photocase is frei. Fia de Nutzung vo Fotos muasd registriad sei und dafia in ana Komplementeaweahrung (sogn. *Credits*) zoin. De Credits muasma kaffa oda duach affelodn vo oangnan Buidln vadeana. Affeglodane Fotos wean vo ana Jury priaft und wanns guad san, spada freigschoidt.

Am Honorar, des wo fia de Nutzung zoit wean muass, wean de Fotografn beteiligt.

## Schau aa
* Photographie

## Im Netz
* Hoamseitn vo Photocase

## Beleg
Haubn

A **Haubn** oda **Haum** (dt.: **Haube**, engl.: *cap*) is a Gwand fian Schädl.

A Haubn is woach und flexibe und bstähd aus Fej, Woi, Leda oda Stoff.

Wann a Schädlbedeckung on Schiam hod, sogd ma im Boarischn neama Haubn sundan Kappä, wanns a umadumlaffnde Krempn hod, nacha is's a Huad.

Haubn wean ois Schuz voa Kejdn, Wind und Weda drong, owa aa zweng da Mode, Religion, Status oda Beruaf.


Datei:Queen Elisabeth II.JPG|A Pejzhaubn
File:Bishop Honesto Ongtioco (Cropped).png|A Bischofshaubn
File:Rasta Man Barbados.jpg|Rastahaubn
File:Phrygian Cap.jpg|A modeane phrygische Haubn


## Im Netz
Fusl

A **Fusl** oda **Fusel** sogt ma im engan Sinn za an schlechtn, billign Weinbrand; im weidan Sinn aa za an schlechtn  Schnops, sejtn aa za an schlechtn Weih.

As Woas is ibas Roudwejsche ins Boarische kema. Woarscheinle kimmts uaspringle vo  „gschmoizn, fliaßad, flissig“.

## Beleg
Hobebaunk

De **Hobebaunk** (dt. **Hobelbank**) is de Weakbaunk vom Dischla.

De Hoblbaunk is da Oawadstisch zan Eispaunan vo an Weakstickl, dassd das gscheida beoawadn kaunst. Noamäu hosd a fraunzesische Vuadazaungen und a deitsche Hintazaungen. Waunst an da Druckspindl drahst, foats fire und zruck, so dassd es Weakstickl eispauna kaunst. Entlaung vo da hintarn Kauntn is des Beiladl, da legst de Schraufn oda Nägl eine, dass ned valuan gengan.

Ois erstas nimmst da an Zoistock, an Wingl und an woachn Bleistift zan Aureißn. Nocha schaust, wiast weida duasd. Entweda mit an Sagl, an Bohra, an Beitl oda mit an Hobe.

## Is des ned de Hobebaunk

*Is des ned de Hobebaunk* is a boarisches Voiksliad, a Gaudiliad.


Is des ned de Hobebaunk?
Jo, des is de Hobebaunk!
Is de ned recht broad und laung?
Jo, de is recht broad und laung!
Oh, du liawe Hobe-Hobebaunk!
Gestan hamma gsoffn heite samma kraunk!
*und so weida...*


## Im Netz
Phineas Taylor Barnum

**Phineas Taylor Barnum** (* 5. Juli 1810 in Bethel, Connecticut – 7. Aprü 1891 in Bridgeport, Connecticut) woa a US-amerikanischa Unternehma und Zirkuspionier

Er woa da Grinda (zamma mit James Anthony Bailey) vom Zirkus *"Barnum & Bailey Circus"*.

Noch eahm is aa da Barnum-Effekt benannt.

## Im Netz

* The Barnum Museum (Barnummuseet)
Lilja Nótt Þórarinsdóttir

De **Lilja Nótt Þórarinsdóttir** (boarische Transkription *Lilja Nott Thorarinsdottir*, * 6. Juni 1979 in Reykjavík) is a islendische Schauspuiarin. Se vawedd aa de Kinstlanama Lilja Nótt und Lilja Nott Thorarinsdottir .

De Lilja is z Reykjavik geboan und hod anno 2009 de *Kunstakademie vo Island* (Listaháskóli Íslands) obsolviad.

Ia Fuimdebüt hods anno 2000 im preiskrentn Fuim *101 Reykjavík* in da Roin vo da Gunna ghobt.

## Fuimografie
*2000 101 Reykjavík
*20011 Men Out *(Strákarnir okkar)*
*2008 Reykjavík - Rotterdam *(Reykjavík Rotterdam)*
*2009 Réttur (Fernsääserie, 1 Foige)
*2009 Ástríður (Fernsääserie, 2 Foign)
*2013 Hardur Heimur (Kuazfuim)
*2015 Sense8 (Fernsääserie, 1 Foige)
*2015 Trapped (Fernsääserie, 10 Foign)
*2015 Reykjavík

## Im Netz
*
Kappä

A **Kappä** (*Bedeitung ned ganz identisch mid dt. Kappe*) is a Gwand fian Schädl.

Wann a Schädlbedeckung an Schiam hod, sogt ma im Boarischn neama Haubn sundan Kappä, wanns a umadumlaffade Krempn hod, nacha is s a Huad.

## Im Netz
Schoidämm-Moß

Es **Schoidämm-Moß R** (dt. *Schalldämm-Maß*, engl. *Sound Reduction Index*) vo an Bautäu gibt au, wia guad dass a ihn Schoi dämman kau. De Eiheit vom Schoidämm-Moß is Dezibel. [R] = dB.

Es is definiat ois da negative zehnfoche dekadische Logarithmus vom Vahötnis dea vom Bautäu wieda ohgstroidn Schoiintensität zua auftreffendn Schoiintensität.

:R = -10 \cdot \lg \tau

Da Transmissionsgrod τ berechnet se wia fuigt:

:\tau = \frac {I_{aus}}{I_{ein}}

Des Schoidämm-Moß hängt vo da Frequenz oh und muss daher fia jede relevante Frequenz auge'm wean. Es wiad im Prüfstaund gmessn, wo da Schoi nua iwa'n Bautäu und ned iwa de Flaunkn iwatrogn wean kau. Doat rechnat ma si's iwa de Schoipegldiffarenz zwischn Senderaum und Empfaungsraum D aus; de Trennbautäuflächn S und de Äquivalente Schoiabsorptionsflächn A san jo bekaunt.

:R = D + 10 \cdot \lg \frac SA

## Schau aa
* Akustik
* Resultierends Schoidämm-Moß
* Bau-Schoidämm-Moß
* Bewertetes Schoidämm-Moß
* Spektrum-Aupassungswert
* Koinzidenzgrenzfrequenz
Resultierends Schoidämm-Moß

Es **resultierende Schoidämm-Moß R<sub>res</Sub>** [dB] (dt. *resultierendes Schalldämm-Maß*) berechnat ma si fia zaumgsetzte Bautäu, de wos aus mehran Flächn mit untaschiedlichn Schoidämm-Moßn bestengan. Zan Beispü a Waund mit an Fensta und ana Tia.

:R_{res} = -10 \cdot \lg (\frac 1{S_g} \cdot \sum_i S_i \cdot 10^ \frac {-R_i}{10})

mit:
* Sg ... Gesaumte raumseitige Bautäuflächn [m²]
* Si ... Flächn vo de anzelnan Bautäu [m²]
* Ri ... Schoidämm-Moß vo de anzlnan Bautäu [dB]

Es kau in Frequenzbandln oda aa fia's Bewertete Schoidämm-Moß grechnet wean. A Außnwaund oda Dochschrägn mit olle Fensta und Tian muass laut NÖBTVO mindestens a resultiarands Schoidämm-Moß vo 38&nbsp;dB aufweisn.

## Schau aa
* Akustik
* Bau-Schoidämm-Moß
* Bewertetes Schoidämm-Moß
* Spektrum-Aupassungswert
Bau-Schoidämm-Moß

In da Praxis hod ma aa Schoinebmweg' iwa flaunkiarende Bautäu', de beim Schoidämm-Moß ned berücksichtigt wean. Drum hod ma es **Bau-Schoidämm-Moß R**' [dB] (dt. *Bau-Schalldämm-Maß*, engl. *Apparent Sound Reduction Index*) eigfiahrt. Es gibt au, wia guad dass a Bautäu im eibautn Zuastaund ihn Schoi dämmt.

:R' = -10 \cdot \lg \tau

Transmissionsgrod τ':

: \tau = \frac{I_{aus,direkt} + I_{aus,Flanke 1} + I_{aus,Flanke 2} + [...] + I_{aus,Flanke i}}{I_{ein}}

* I ... Schoiintensitet [W/m²]

Waun ma aunehma, dass ma im Sendaraum wia aa im Empfaungsraum a diffuses Schoiföd haum, kaunst da's Bau-Schoidämm-Moß a so ausrechna:

:R' = D + 10 \cdot \lg \frac SA

* D ... Schoipegldiffarenz [dB]
* S ... Trennbautäuflächn [m²]
* A ... Äquivalente Schoiabsorptionsflächn [m²]

Wia's bewertete Schoidämm-Moß Rw kaunst da aa es bewertete Bau-Schoidämm-Moß R'w ausrechna, genauso beim resultierendn Schoidämm-Moß Rres es resultierende Bau-Schoidämm-Maß R'res und es bewertete resultierende Bau-Schoidämm-Maß R'res,w.

Bei an Außenbautäu, wo mit an Lautsprecha ois Schoiquöön mit an Schoieinfoiswingl vo 45° gmessn wiad, gibt ma des Bau-Schoidämm-Moß R'45 bzw. es bewertete Bau-Schoidämm-Moß R'45,w au, dass noch ÖNORM EN ISO 140-5 gmessn wiad. Waun da Vakeahslärm ois Schoiquöön heagnumma wiad und es Mikrofaun auf da Fassod aubrocht is, kriagt ma es Bau-Schoidämm-Moß R'tr,s bzw. daraus es bewertete Bau-Schoidämm-Moß R'tr,s,w in den Terzbandln vo 100 bis 3150&nbsp;Hz.

## Schau aa
* Akustik
* Spektrum-Aupassungswert
Hawei

**Hawei**, kuaz fia **Hadersdorf-Weidlingau**, is a Täu vom 14. Beziak Penzing, gaunz im Westn vo Wean, dea wos a Schnöbauhnhoitestöö aun da Westbauhn hod. Se hod an Mittlbaunsteig mit an eisanan Dachl.

## Schau aa
* Weiwurz (Weidlingau-Wurzbachtal)
* Hawaii

## Literatua
* Hertha Wohlrab: *Penzing. Geschichte des 14. Wiener Gemeindebezirkes und seiner alten Orte*. Jugend und Volk, Wien 1985, ISBN 3-224-16209-0.
* Regine Rebernig-Ahamer: *Hadersdorf-Weidlingau auf den Spuren eines Dorfes in Wien.* publication PN1 Bibliothek der Provinz, Weitra 2007, ISBN 978-3-85252-842-7.

## Im Netz

* Die Geschichte der Ortsgemeinde Hadersdorf-Weidlingau und des Schlosses Laudon
* Geschichte Hadersdorf-Weidlingaus auf der Webpräsenz des Wiener Rathauses
* Laudons Grabmäler in Hadersdorf
Knoff-Hoff-Show

De **Knoff-Hoff-Show** woa a lustige Wissnschoftssendung, de wos vo 1986 bis 2004 im ZDF glafn is.

Da Modaratoa woa da Joachim Bublath, dea wos aa es Konzept vo da Sendung entwoafn hod. Ea hod Experimente zoagt, owa so, dassd a vastehst, wos do passiat is. A vü lustige Erfindungen san vuakumman, wia a Brezlschneid- oda Schaumkopfwurfmaschin. De Titl- und Ohspaunmelodie is vo da *Veterinary Street Jazz Band* gspüüt wuan. Da Knoff-Hoff-Professor Charly (Egon Keresztes, „Graf Horror Charly“) hod imma seine Ideen ausprobian miassn, owa so wiara si augstööt hod, is nix wuan. De Knoff-Hoff-Show woa oane vo de beliabtastn Wissnschoftssendungan im deitschsprochign Raum und is a in vü aundare Sprochn synchronisiat wuan.

## Im Netz
*
Pflaunznvaedelung

**Vaedelung** is a kinstliche vegetative Vameahrung vo Pflaunzn, des wiad bei Rosn und Obstbaam gmochd, zan Beispüü bei an Baam, wöcha daunn auf an Ost Marüün und aufan aundan Zwetschgn trogt. Vaedelt wean kennan nua zwaakeimblättrige Pflaunzen und Nocktsauma. Im Grund is des nix aundas ois wia Klonen, wäust a genetischs Individuum vavüvötigst. Drum kriagst a wiada de sööm Eignschoftn. De Untalog wiad min Edlreis oda in Edlaug vabundn, nocha woxns zamm.

## Galerie

Veredlungsverfahren - Kopulation.svg|Kopulation
Veredlungsverfahren - Rindenpfropfen.svg|Rindnpfropfn
Veredlungsverfahren - Geißfußpfropfen.svg|Gaaßfuaßpfropfen
Veredlungsverfahren - Seitliches Einspitzen.svg|Seitlichs Eispitzn


## Im Netz

* Pflanzenvermehrung (Baumpfingstrosen.de)
* Skriptum „Vermehrung und Schnitt im Obstbau“ der Universität für Bodenkultur Wien (in ZIP gepacktes PDF)
* Veredelung von Obstgehölzen und Reisergewinnung beim *Bayerischen Landesverband für Gartenbau und Landespflege e.&nbsp;V.*, sehr gute Abbildungen
* Anleitung zum Veredeln von Tomaten
* Übersicht über Unterlagspflanzen zur Veredelung von Tomaten, Auberginen und Gurken
* Gurken veredeln selbst gemacht
Edlwuascht

A **Edlwuascht** (dt.: **Salami**, ital.: *Salame*, ung.: *Szalámi*) is a gfüüde Haut. Ursprüngli kummts aus Italien, de Salamucci haums im 19. Jh. zu uns auffe brochd. Noamalaweis is Schwein und Rind drin, des weiße außn is Edlschimme.

## Literatua

* Werner Frey: *Fleischwaren-Spezialitäten aus Europa.* Holzmann, Bad Wörishofen 2002, ISBN 3-7783-0372-4.
* Hermann Koch, Hans Fuchs: *Die Fabrikation feiner Fleisch- und Wurstwaren.* Deutscher Fachverlag 2004, ISBN 3-87150-749-0.

## Im Netz

* 
* Originale Festlegungen zur Sorte “Salame Felino”
Journalismus

**Journalismus** is de Sammlung, Vaorbatung und periodische Vabroadung vo Neiigkeidn und Informationa in Bezug za de Neiigkeidn fia bstimmte Zuigruppn vo Lesan.

Journalistn orbatn ba da Presse, in Online-Medien, im Rundfunk und im Feansäng. De Wissnschoftn, de wo si mid Journalismus befossn sand: Journalistik, Medienwissnschoft und Kommunikationswissnschoft.

Journalismus losst si bis ins Remische Reich zruckvafoign. Scho im 1. Joarhundad v. Kr. is a as Nochrichtnbulletin *Acta Diurna* jeden Dog aussagebm worn. Und mid *Commentarius Rerum Novarum* is zua sejm Zeid de easchde Wochnzeidung entstandn.

Journalismus wead oft ois 4. Gwoit im Stoot ogsegn. Duachs Internetz is de Gwoit oba entscheaft worn, wei heint a jeda af Blogs, Webseitn, Forn und sozialn Medien vaeffentlichn ko.

## Literatua
* *Encyclopedia of journalism*, hrg. von Christopher H. Sterling, Thousand Oaks, Calif. [u.a] : SAGE, 2009, 6 Bände
* 2009, ISBN 978-3-486-58638-1.
* 1996, ISBN 3-923118-97-X.
* 1981, ISBN 3-205-08457-8, S.&nbsp;239–264.
* Gabriele Hooffacker (Hrsg.): Journalismus lehren. München 2010 (http://www.journalismus-lehren.de/). Kostenfreier Download (PDF)
* Walther von La Roche, Gabriele Hooffacker, Klaus Meier: Einführung in den praktischen Journalismus. 19.&nbsp;Auflage. Berlin 2013 (http://www.praktischer-journalismus.de/). Website zum Buch mit weiterführenden Informationen zum Journalismus
* Claudia Mast (Hrsg.): ABC des Journalismus. 11.&nbsp;Auflage. Konstanz 2008, ISBN 978-3-89669-419-5.
* Henning Noske: *Journalismus: Was man wissen und können muss. Ein Lese- und Lernbuch*. Klartext Verlag, Essen 2012, ISBN 978-3-8375-0585-6.
* Stephan Ruß-Mohl: Journalismus. Das Hand- und Lehrbuch. Frankfurt am Main 2003, ISBN 3-934191-62-2.
* Wolf Schneider, Paul-Josef Raue: Das neue Handbuch des Journalismus. 2., überarb.&nbsp;Auflage. Reinbek 2006.
* Siegfried Weischenberg (Hrsg.): Handbuch Journalismus und Medien. UKV, Konstanz 2005, ISBN 3-89669-429-4.
* Mark Briggs: ''Journalism 2.0: How to Survive and Thrive'', PDF (2.0MB, 132 S.), J-Lab: The Institute for Interactive Journalism, University of Maryland Philip Merrill College of Journalism, 2007.
* Stephan A. Weichert u. a.: *Wozu noch Zeitungen?: Wie das Internet die Presse revolutioniert*. Vandenhoeck & Ruprecht, 2009, ISBN 978-3-525-36750-6.
* Jörg Sadrozinski: *Wozu noch Journalismus? Wie das Internet einen Beruf verändert*. Vandenhoeck & Ruprecht, 2010. (Sadrozinski ist Leiter der Deutschen Journalistenschule)

## Im Netz
* Arbeit, Familie, Gott und Vaterland. Über einige Tendenzen im deutschen Journalismus, NZZ, 3. August 2007, von Lutz Hachmeister
* Essay zur Zukunft der Zeitung (2007) von Jürgen Habermas
* Zur Arbeit von Krisenjournalisten das Dossier, 20. Juni 2011
* Europäisches Journalismus-Observatorium mehrsprachige Monitoring-Plattform zu Medientrends in Europa und den USA
* Journalismus.com Deutschsprachiges Journalistenportal
Massnmedia

**Massnmedia** oda **Massnmedien** (dt. *Massenmedien*, engl. *mass media*) san Media, de wo draf ausglegt san, an groussn Haffa vo Menschn z dareicha. Es san Kommunikationmiddl, de wo Informationa an de Effenlichkeid vabroadn und ned nua an bstimmte Zuigruppn.

De Wissnschoft, de wos si mid Massnmedien befosst is de Medienwissnschoft.

## Gliedarung
De Gliedarung wead imma schwaara, wei imma mehra im Internetz zammgähd. Momentan ko ma eppa so eitein:

# **Druck**: (Biacha, Flugbladdln, Zeidunga, Magazine usw.) vom spadn 15. Joarhundad o
# **Aufnahma**: (Plottna, Magnetbandln, Kasettn, CDs, DVDs usw.) vom spadn 19. Joarhundad o
# **Fuim**: vo umara 1900 o
# **Radio**: vo umara 1910 o
# **Feansäng**: vo umara 1950 o
# **Internetz**: vo umara 1990 o
# **Mobui, Handy**; vo umara 2000 o

## Literatua

* Gerhard Maletzke: *Kommunikationswissenschaft im Überblick: Grundlagen, Probleme, Perspektiven*. Westdeutscher Verlag, Opladen 1998.
* Ulrich Saxer: *Mediengesellschaft: Verständnisse und Mißverständnisse.* In: Ulrich Sarcinelli (Hrsg.): *Politikvermittlung und Demokratie in der Mediengesellschaft.* Westdeutscher Verlag, Opladen 1998, S. 52–73.
* Arne Scheuermann: *Medienrhetorik.* In: Gert Ueding (Hrsg.): *Historisches Wörterbuch der Rhetorik.* WBG, Darmstadt 1992ff., Band 10 (2011), Sp. 649–659.
* Barbara Thomaß: *Mediensysteme im internationalen Vergleich*. UVK, Konstanz 2007.
* Almut Todorov, Mirko-A. Kahre, Carmen Reck: *Massenkommunikation.* In: Gert Ueding (Hrsg.): *Historisches Wörterbuch der Rhetorik.* WBG, Darmstadt 1992ff., Band 5 (2001), Sp. 961–990.
* Jürgen Wilke: ''Mediengattungen.'' In: *Europäische Geschichte Online.* hrsg. vom Institut für Europäische Geschichte (Mainz), 4. November 2011.

## Im Netz

* Beauftragter der Bundesregierung für Kultur und Medien (Hrsg.): ''Medien und Kommunikationsbericht der Bundesregierung 2008''. Berlin 2008.
* Hans-Bredow-Institut: ''Zur Entwicklung der Medien in Deutschland zwischen 1998 und 2007''. Hamburg 2008. 
* Mediendefinition bei Winkler
* Hartmut Winkler: Basiswissen Medien (2008) *PDF-Downloads*
* Jakob F. Dittmar: Grundlagen der Medienwissenschaft (2009) *PDF-Download*
* "Zeichen - Bücher - Netze": ''Massenmedien''. Virtuelle Ausstellung des Deutschen Buch- und Schriftmuseums.
Spektrum-Aupassungswert

Wäu's bewertete Schoidämm-Moß, de Bewertete Standard-Schoipegldiffarenz und da Bewertete Standard-Trittschoipegl ois Einzoiaungobn ned olle Geraischspektren berücksichtign kennan, hod ma de **Spektrum-Aupassungswerte C** und **C<sub>tr</Sub>** [dB] (dt. *Spektrum-Anpassungswerte*) eigfiaht; des san ebmfois Eizoiaungabn.

Mi'm Weat C wiad Rosa Rauschn berücksichtigt, mi'm Weat Ctr da Strossnvakehrslärm (*<u>tr</u>affic*). De Aungob fiara Tia kau z. B. so ausschaun: Rw(C,Ctr) = 40&nbsp;(-2,&nbsp;-9)&nbsp;dB. 
Waun Rw + Ctr gressa wiad, kriagst bei Außnbautäun an niadrign A-bewerteten Schoidruckpegl im Innarn. Drum warads gscheid, bei da Auswoi vo an Bautäu Rw + C fiaran Innenbautäu und Rw + Ctr fiaran Außnbautäu zan betrochtn. Gemäß ÖNORM B 8115-2 deaf bei Außnbautäun de Summan vom Rw + Ctr ned meah ois wia 5&nbsp;dB untam eafuadalichn Rw liagn.

## Spektrum-Aupassungswert C
* Redn
* Musi, Radio, Glotzkastl
* Gschrei vo de kloan Buama (und Madl)
* Bauhnvakeah mit mittlara und hocha Gschwindigkeit
* Autobauhnvakeah mit 80&nbsp;km/h
* Düsnflugzeig im kloan Ohstaund
* Betriabe, de wos mittl- und hochfrequentn Lärm ohstroin

## Spektrum-Aupassungswert C<sub>tr</sub>
* Strossnvakeah in da Stodt
* Bauhnvakeah mit gringa Gschwindigkeit
* Propellaflugzeig
* Düsnflugzeig im großn Ohstaund
* Discomusi
* Betriebe, de wos tiaf- und mittlfrequentn Lärm ohstroin

## Schau aa
* Akustik
* Schoidämm-Moß
* Schoipegldiffarenz
* Trittschoipegl
Titze Feignkafää

**Titze-Feigenkafää** is a Kafää-Easotz gwesn, den wos in Linz heagstööt haum.

## Gschicht
Da Hea *Adolf Julius Titze* hod 1868 in Rottenegg (St. Gotthard im Mühlkreis) de Fiama „Erste oberösterreichische Feigenkaffee-Fabrik“ grindt. 
Im Joa 1894 hod daunn sei Bua, da *Julius Theodor Titze*, min Bau von aana Fabrik in Linz augfaungt. 1895 hoda in Gewerbeschein fia de Eazeigung von Feignkafää kriagt.  De Fabrik is daunn 1910 in a *Adolf J. Titze Gesellschaft m. b. H.* umbaut wuan, 1926 woas daunn a Akziengsööschoft, a Hauptaktionär woa daumois scho da *Karl Franck*. Da Linza Pöstlingbeag is zua Schutzmarke von dem Feignkafää wuan, den wos ob 1928 in so Wiafe-Paket vaklopft haum. Des Veakaufsbüro is in Wean gwesn, in da Mariahüüfastroßn 88, im Zitahof.

1971 san de Maaknrecht aun de Schweiza Fiama Nestlé gaungan.

Wos heit no bekaunnt is san de Reklam-Beigom, de in de Kafääpackln drin woan, ungefea sowos wia des Klumpat in da heitign „Iwaroschungs-Eia“.

## Maakn
De foigendn Maakn hoz gem:
* *Titze Gold*
* *Titzes Echter Feigenkaffee*
* *Kaiser-Feigenkaffee*

## Beleg


## Im Netz
* Muckefuck
* Plakat von da Firma Waldheim-Eberle